Zahtev za dostavljanje fotografije očitavanja brojila

Prilikom konvencionalnog očitavanja brojila, očitavanje se evidentira putem službene aplikacije koja omogućava i fotografisanje brojila. Fotografije se čuvaju radi evidencije i postupanja po eventualnim reklamacijama.
Kome se obraćate?
Zahtev se podnosi Elektrodistribuciji Srbije (EDS), koja je nadležna za očitavanje brojila, vođenje mernih podataka i kontrolu mernih mesta.
Zahtev možete podneti:
· na šalteru EDS-a;
· poštom;
· elektronskom poštom, ukoliko je za organizacionu jedinicu EDS-a nadležnu za vaše merno mesto.
Nije obavezno da koristite obrazac EDS-a. Zahtev možete podneti i u slobodnoj formi, pod uslovom da sadrži podatke potrebne za postupanje.
Postupak podnošenja zahteva opisan je u dokumentu „Kako podneti zahtev EDS-u“, koji sadrži informacije o načinu podnošenja zahteva, podacima koje treba navesti i dokazima o njegovom podnošenju.
Kako popuniti obračunski period u zahtevu?
Navedite mesec i godinu za koje tražite fotografiju očitavanja (na primer: mart 2026. godine). Ako tražite fotografije za više računa, navedite sve mesece i godine (na primer: januar, februar i mart 2026. godine).
Kada je korisno podneti ovaj zahtev?
Preporučujemo da fotografiju očitavanja zatražite ako:
· sumnjate da brojilo nije očitano, iako je na računu navedeno da jeste;
· stanje na računu ne odgovara stanju na brojilu;
· želite da proverite da li je očitavanje izvršeno na određeni datum;
· podnosite reklamaciju na račun za električnu energiju.



Napomena: Prva strana ovog dokumenta sadrži uputstvo za korišćenje alata. Prilikom slanja trgovcu ili nadležnom organu koristite samo obrazac sa druge strane, nakon što popunite svoje podatke.
Obrazac zahteva:
[bookmark: _GoBack]
Predmet: Zahtev za dostavljanje fotografije očitavanja brojila
Poštovani,
Molim da mi fotografiju brojila nastalu prilikom očitavanja koje je izvršeno za obračunski period_________________________, kao i podatke koji se odnose na to očitavanje, za sledeće merno mesto:
Adresa: ______________________
ED broj: ______________________
Šifra kupca: __________________
Naplatni broj: ________________
Uz fotografiju, molim da mi dostavite i sledeće podatke: 
· datum kada je izvršeno očitavanje;
· očitano stanje brojila koje je evidentirano prilikom očitavanja;
· napomene koje su tom prilikom evidentirane, ukoliko postoje.
Molim da tražene podatke dostavite na e-mail __________________ ili poštom na adresu __________________.
S poštovanjem,
(ime i prezime)
(datum)

